《红梅》
宋代·方惟深

清香皓质世称奇，谩作轻红也自宜。
紫府与丹来换骨，春风吹自上凝脂。
直教腊雪无藏处，只恐朝云有散时。
溪上野桃何足种，秦人应独未相知。

作者简介：（1040—1122）宋兴化军莆田人，徙居长洲，字子通。方龟年子。早通经学，尤工于诗，为乡贡第一。后举进士不第，即弃去，躬耕田间，闲则读书。徽宗崇宁四年以遗逸荐，为兴化军助教。所为诗精诣警绝，甚为王安石所称赏。有《方秘校集》。